Publication: Magyar Közlöny
Issue: MK-2009-173 (Year: 2009, Number: 173)
Era: 2004-2010
Section: kötelezettségének sajátosságairól szóló 250/2000. (XII. 24.) Korm. rendelet 7. számú melléklete V. fejezetének
Paragraph Index: 732

13. Szerzõdéses kamatláb: az ügyféllel kötött szerzõdésben meghatározott kamatláb. Amennyiben a szerzõdéskötéskor még nem ismert a kamatláb, amellyel az ügyfél igénybe veszi a hitelt, a szerzõdéses kamatláb megegyezik az elsõ hitelfolyósítás kamatlábával. Azon változó kamatozású új hitelszerzõdések esetében, amelyeknél a kamatláb a folyósítás napján érvényes báziskamatlábhoz van kötve (és így a szerzõdéskötés pillanatában még nem ismert) a szerzõdéses kamatláb megegyezik a szerzõdéskötés napján érvényes aktuális báziskamattal. A lekötési idõ függvényében sávosan kamatozó betétek esetében, ha már a szerzõdéskötéskor is egyértelmû a lekötés futamideje, akkor a szerzõdéses kamatláb megegyezik az egyes sávokhoz tartozó kamatlábak súlyozott átlagával. Amennyiben a szerzõdéskötéskor még nem egyértelmû, hogy az ügyfél mennyi idõre fogja lekötni a betétet, a szerzõdéses kamatláb megegyezik a legrövidebb futamidõhöz tartozó kamatlábbal. A lekötött összeg függvényében sávos kamatozású betétek esetében a szerzõdéses kamatláb megegyezik a súlyozott átlagkamatlábbal, mivel a szerzõdéskötéskor minden esetben ismert a lekötött összeg, és az összeghatárokhoz tartozó kamatlábak is.

Source: https://magyarkozlony.hu/hivatalos-lapok/def628cb8e3338bfccaa8e6652aba813ec6781cc/dokumentumok/673ad2e2a54ecb6336ac6a8180d7859c7eac9973/letoltes